**NÁRODNÁ RADA SLOVENSKEJ REPUBLIKY**

**VII. volebné obdobie**

**Návrh**

**zákon**

z ... 2017,

**ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 56/2012 Z. z. o cestnej doprave v znení zákona č. 317/2012 Z. z., zákona č. 345/2012 Z. z., zákona č. 133/2013 Z. z., zákona č. 180/2013 Z. z., zákona č. 388/2013 Z. z., zákona č. 123/2015 Z. z., zákona č. 259/2015 Z. z., zákona č. 387/2015 Z. z., zákona č. 91/2016 Z. z. a zákona č. 305/2016 Z. z. sa mení a dopĺňa takto:

1. V § 22 odseku 4 druhej vete sa slová „vyšší územný celok“ nahrádzajú slovami „okresný úrad v sídle kraja“.
2. V § 40 odseku 2 sa vypúšťa písm. c).

Doterajšie písm. d) sa označuje ako písm. c).

1. § 42 sa dopĺňa písm. l) až o), ktoré znejú:

„l) udeľuje a odníma dopravné licencie na pravidelnú dopravu okrem mestskej dopravy a vedie ich evidenciu,

m) ukladá pokuty za iné správne delikty v pravidelnej doprave, ku ktorým došlo v jeho územnom obvode, okrem mestskej dopravy,

n) schvaľuje cestovné poriadky pravidelnej dopravy okrem mestskej dopravy,

o) je objednávateľom vo svojom územnom obvode, zostavuje plán dopravnej obslužnosti kraja a uzaviera s dopravcami pravidelnej dopravy zmluvy o službách okrem mestskej dopravy, kontroluje ich plnenie a poskytuje im príspevok.“.

1. § 43 sa vypúšťa.
2. V § 45 ods. 4 znie:

„(4) Okresný úrad v sídle kraja

a) vykonáva odborný dozor nad cestnou dopravou na území kraja,

b) vykonáva odborný dozor nad pravidelnou dopravou na území kraja,

c) kontroluje vozidlá a vodičov na cestách na území kraja a technickú základňu dopravcov, ktorí majú sídlo v kraji a pri preprave nebezpečných vecí u dopravcov, odosielateľov, príjemcov a ostatných účastníkov prepravy nebezpečných vecí podmienky ustanovené týmto zákonom a dohodou ADR,

d) kontroluje plnenie povinností dopravcov vo svojom územnom obvode, najmä vybavenie technickej základne, dodržiavanie prevádzkovej povinnosti a tarifnej povinnosti, dodržiavanie prepravného poriadku, cestovného poriadku a plnenie záväzku zo zmluvy o službách.“.

1. V § 45 sa vypúšťa ods. 5.

Doterajšie odseky 6 až 10 sa označujú ako odseky 5 až 9.

1. V § 45 ods. 9 sa slová „podľa odsekov 3 až 6“ nahrádzajú slovami „podľa odsekov 3 až 5“.
2. V § 48 ods. 10 sa vypúšťajú slová „rozpočtu vyššieho územného celku“.
3. V § 49 ods. 8 sa vypúšťajú slová „rozpočtu vyššieho územného celku“.

**Čl. II**

Tento zákon nadobúda účinnosť 1. januára 2018.